Kay WalkingStick

**Kay WalkingStick** () er ein amerikansk landskapskunstnar og medlem av cherokeenasjonen. Dei seinare landskapsmåleria hennar, som blei laga i oljemåling på trepaneler, inkluderte ofte mønster baserte på sørvestamerikanske urfolkshandverk som teppe, keramikk og andre kunstverk.

Det finst verk av WalkingStick i samlingane til mange universitet og museum, som Metropolitan Museum of Art, Israel Museum, National Museum of Canada og Smithsonian National Museum of the American Indian. Ho er også ein forfattar og var professor ved kunstdepartementet ved Cornell Universitet, der ho underviste i måling og teikning. Ho har blitt akseptert i mange kunstnarresidensprogram som gav henne tid frå å undervisa i å måla. WalkingStick vann mange prisar og blei i 1995 teken med i *History of Art* av H.W. Janson, ei standardlærebok som blir brukt av fleire høgare kunstdepartement.

WalkingStick er blitt utnemnd til æresvisepresident (Honorary Vice President) for National Association of Women Artists, Inc.

## Bakgrunn
Kay WalkingStick blei fødd i Syracuse i New York i 1935. Foreldra hennar var Simon Ralph Walkingstick og Emma McKaig Walkingsticks Emma var av skotsk-irsk avstamming, medan Ralph var medlem av cherokeenasjonen, og snakka og skreiv cherokesisk. Ralph vart fødd i Tahlequah i Oklahoma, som er hovudstaden til cherokeenasjonen, og gjekk på Dartmouth College. Foreldra til Kay fekk fire andre born saman, og medan dei vaks opp familien, arbeidde Ralph Walkingstick i oljefeltet som geolog. Han utvikla alkoholproblem. Då mora var gravid med Kay, forlét ho Oklahoma med dei andre borna og flytta til Syracuse i New York. Kay WalkingStick voks opp i Syracuse utan å ha opplevd kulturarven til cherokeeforfedrane sine. Brørne hennar, som var noko av barndomen i Oklahoma, hadde betre kjennskap til cherokee-tradisjonane til faren. Mor hennar fortalde henne «indianske historier» og snakka om den vene faren hennar. Familien var stolt av å vera amerikanske urfolk. Kay likte å lita og teikna frå ung alder.

### Privatliv
WalkingStick gifta seg med R. Michael Echols i 1959, og dei fekk to born, Michael David Echols og Erica WalkingStck Echols Lowry. Michael Echols døydde i 1989. I 2013 gifta ho seg med kunstnaren Dirk Bach.

## Utdanning
WalkingStick fekk graden Bachelor of Fine Arts i 1959 frå Beaver College i Glenside i Pennsylvania. Ti år seinare mottok ho Danforth Foundation Graduate Fellowship for Women, og studerte ved Pratt Institute i Brooklyn i New York. Ho blei Master of Fine Arts i 1975.

WalkingStick var vitjande kunstnar i ein månad ved MacDowell Colony i New Hampshire i 1970 og i 1971. I juli 1976 var ho vitjande kunstnar i Saratoga Springs  i New York, ved Yaddo Artists' Colony, og i Montauk i New York i august 1983 ved William Flanagan Memorial Creative Persons Center. I 1992 måla ho ved Konferanse- og studiesenteret i Bellagio i Italia. I 1995 var ho ein gjestelærar og -kunstnar ved Vermont Studio Center. I 2011 blei ho tildelt ein æresdoktorgrad i humanistiske litteratur ved Arcadia University.

## Karriere

### Kunstnar

Dei fyrste ti åra etter college skapte ho realistisk, figurativ kunst. Då ho byrja masterstudiar tidleg på 1970-talet blei arbeidet hennar meir abstrakt. Det blei  inkludert på mange utstillingar i New York på ei tid då verk av amerikanske urfolskkunstnarar sjeldan blei stilte ut. På kunstinstituttet byrja ho å studera urfolkskunst og -historie, og prøvde å forstå «indianskdommen» sin. WalkingStick byrja ein serie verk om nez perce-leiaren «Chief Joseph», som motsette seg reservasjonslivet på 1800-talet. I 1978 hadde ho ei soloutstelling ved Bertha Urdang Gallery. I tidlege arbeid nytta ho tjukke lag av voks og akrylmåling i verka sine. Seinare tok ho inn andre element i verka sine, som små steinar, keramikkbitar, metallspon og kopar. Gjennom heile prosessen la ho til maling med hendene eller ein kniv i område som blei gjort synleg i den skorne voksen for å fullføra verket sitt.
 
WalkingStick skapte eit anna personleg verk med *Messages to Papa* i 1974 for å utforska dei motstridande kjenslene ho hadde for faren sin. Verket var ei stereotypisk framstilling av ein indianarbustad, ein tipi, sjølv om dette ikkje var ein cherokee-struktur. Ho brukte bildet som eit symbol på innfødde amerikanarar for folk av ikkje-innfødd ætt. I midten av verket hengde ho ein oversetting av Fade vår til cherokesisk og eit brev til den avdøde faren.

Ho byrja å laga abstrakte/landskaps-diptykon i 1985, som ho fekk nasjonal og internasjonal suksess med. Vanlegvis laga ho eit abstrakt verk på det eine panelet i diptykonet og eit representativt eller realistisk bilde på den andre. Ho har framstilt landskap frå Rocky Mountains og Alpane og dei gamle urfolksområda i Sørvest-USA, Mesa Verde og Canyon De Chelly, frå skisser ho hadde gjort under besøk der.

Etter at mannen hennar døydde uventa i 1989, introduserte ho fossar i verka sine, som i *Abyss*, eit abstrakt måleri med blodraudt vatn og kvitt skum. Ho sa at bileta med fossar er «ein metafor for forløpet til tida og den ustoppande, endelege skjebnen i liva våre.»

Eit landskapsbilde ho laga i 1991, *Where Are the Generations?*, syner dei barske fjella og øydemarka i Sørvest-USA om natta. Det tomme landskapet talar om påverknaden europeiske kolonistar hadde på den innfødde folkesetnaden. Orda i siselert koppar fest på den abstrakte sida er: «In 1492 we were 20 million. Now we are 2 million. Where are the children? Where are the generations? Never born», følgd av namnet hennar med cherokesarskrift.

I 1995 blei ho inkludert i ei kunsthistorisk lærebok, *History of Art* av H.W. Janson, som er eit standardverk for universitet og høgskular. Diptykonet *Gioioso Variation I* (2001) av dei italienske Alpane, inspirert av dei mange reisan WalkingStick gjorde til Italia mellom 1996 og 2003, «contains sensuous, mountain crevasses that fold and ripple to create a lush visual space; on the right side is a dancing couple, brown against a lighter brown ground, both sides under a shiny, gold sky. The physicality and sensuousness of this image is both poetic and erotic.»

I 2004 måla ho *Wallowa Mountains Memory, Variations*, ei avbilding av Wallowa Mountain, heimstaden til nez perce-folket før det blei flytta til reservasjonar. Ein himmel av bladgull er nytta på begge sider av diptykmonet. Den høgre sida syner lilla fjell med eit tradisjonelt nez perce korgdesign. Den venstre sida syner grå og kvite fjell. Verket er no ved Metropolitan Museum i New York. Seinare måleri er av amerikanske landskap med korg-, vevnad-, keramikk- eller parflêche-mønster frå urfolka som lever eller levde i dette landskapet.

### Pedagog
I 1988 blei WalkingStick tilsett av Cornell Universitet i Ithaca i New York som assisterande professor i kunst. Ho underviste der fram til 1990, då ho blei tilsett ved State University of New York, Stony Brook til ei stilling ho hadde i to år. Ho drog tilbake til Cornell University i 1992, der ho underviste i teikning og målning som full professor, og gjekk av med pensjon i 2005. Ho flytta deretter til New York by for å jobbe på fulltid i studioet sitt.

## Prisar og utmerkingar

* 1983 - National Endowment of the Arts-stipend
* 1991 - Richard A. Florsheim Art Fund Award, Tampa, Florida, som kjøpte diptykonet *Letting Go From Chaos to Calm* for Rockwell Museum of Western Art.
* 1995 - Joan Mitchell Foundation-prisen
* 1996 - National Honor award for Achievement in the Arts, Women's Caucus for Art
* 2003 - Distinguished Artist Award frå Eiteljorg Museum of American Indians and Western Art, den fyrste kvinna som vann denne prisen
* 2011 - Lee Krasner pris for livstidsprestasjon, Pollock-Krasner Foundation

## Verk

#### Kunstverk

* *Message to Papa,* 1974
* Chief Joseph series
* *Paper Piece #1*, ink, acrylic, and tape; 16" x 20", 1975
* *Abyss,* 1989
* *Where are the Generations?*, acrylic, oil, wax and copper; 28" x 50", 1991
* *Gioioso Variation I,* diptych, 2001
* *Wallowa Mountains Memory, Variations,* painting on wood, 2004
* *Night Magic,* 2001.
* *Winter Flight,* 1998–1999.

#### Utstillingar
Ifølge forfattaren Deborah Everett blei WalkingStick godt etablert i kunstverda på 1980-talet og 1990-talet, til dømes blei verkene hennar viste på ei turnéutstilling i 1994 etter at ho hadde stilt ut på Biennalen i Kairo. Verka hennar er blitt stilte ut på mange europeiske og amerikanske utstillingar, både i solo- og gruppeutstillingar. Nokre av dei er ved National Museum of the American Indian, National Gallery of Canada og Heard Museum. Ho blei representert av New York's June Kelly Gallery, som har halde utstillingar av verka hennar.

I 2008 blei *American Abstraction: Dialogue with the Cosmos*, som hedra armerikanske urfolkskvinner, stilt ut på Montclair Art Museum. Det inneheldt parfleche-behaldarar med bilde av landskapdesign, som Wallowa-fjella, og abstrakte design frå nez perce- og andre urfolk. Slike behaldarar blei opphavleg nytta til å lagra og transportera mat og andre gjenstander.

Verk av WalkingStick blei viste i utstillinga *Kay WalkingStick: An American Artist* i 2015-2016 på National Museum of the American Indian i Washington, D.C. og Heard Museum i Phoenix. Utstillinga var den fyrste til å gå gjennomden føti år lange karrieren hennar, og omfatta mange verk som spela «own hybrid cultural identity, engaging Native history along with feminism, Minimalism, and other key art historical movements. She has become particularly renowned for her majestic and sensual landscapes, which imbue natural scenery with the charge of personal and collective memory.»

Dayton Art Institute i Dayton i Ohio byrja spesialutstillingssesongen sin i 2017 med *Kay WalkingStick: An American Artist*. Utstillinga blei synt frå februar 2017 til mai 2017. *Kay WalkingStick: An American Artist* blei òg vist på Montclair Art Museum i 2018.

I 2020 blei det synt kunst av WalkingStick i utstillinga *Hearts of Our People: Native Women Artists* ved Smithsonian American Art Museum.

I 2023 opna utstillinga *Kay WalkingStick/Hudson River School* ved New-York Historical Society. På dette tidspunktet var dette den største museumsutstillinga til kunstnaren i New Yorkby.
 
### Utgjevingar

* Kay WalkingStick Alfred Bierstadt. «Primal Visions: Albert Bierstadt 'Discovers' America,» katalogessay, A Cherokee Artist Looks at the Landing of Columbus. Montclair Museum, New Jersey, 2001.
* Kay WalkingStick. «Democracy, Inc: Kay WalkingStick on Indian Law.» *Artforum* 30, November 1991, s.&nbsp;20–21.
* Kay WalkingStick, «Native American Art in the Postmodern Era». *Art Journal* 51, Fall 1992, s.&nbsp;15–17.
* Kay WalkingStick, «So Fine! Masterworks of Fine Art from the Heard Museum», kuratoressay, Great American Artists, Heard Museum, Phoenix, 2002.
* W. Jackson Rushing III og Kristin Makholm, forord av Kay WalkingStick «Modern Spirit, The Art of George Morrison». University of Oklahoma Press: Norman, 2013.
* Kay WalkingStick, *Changing Hands: Art Without Reservation 3*, essayet «No Reservations», Museum of Art and Design 2012.

## Merknadar

## Kjelder

**Denne artikkelen bygger på «[[:en:Kay WalkingStick|Kay WalkingStick]]» frå ,  den 31. januar 2025.*  

## Bakgrunnsstoff
* 

;Litteratur
* 20th Century Native American Art: Essays on History and Criticism, ed., J.W. Jackson Rushing (1998)
* Lawrence Fraser Abbott. "Kay WalkingStick." I *I Stand in the Center of the Good: Interviews with Contemporary North American Artists.* Lincoln: University of Nebraska Press, 1994. s.&nbsp;269–283.
* Margaret Archuletta. "Kay WalkingStick (Cherokee)." I *Path Breakers.* Indianapolis, Indiana: Eiteljorg Museum of American Indians and West, 2004. pp.&nbsp;13–30.
* Richard A. Bivens, '"Kay WalkingStick." Contemporary Native American Art. Oklahoma: Metro, 1983.
* Nancy Cane; Alice Dillon; Sheila Stone. *3 artists, 3 stories: Nancy Cohen, Kay WalkingStick, Bisa Washington*. New Jersey Center for Visual Arts; 1999.
* Holland Cotter, Thomas W. Leavitt, Judy Collischan. *Kay WalkingStick: paintings, 1974-1990*. Long Island University; 1 April 1991.
* H. W. Janson. (1995) *History of Art.* New York: Prentice-Hall & Abrams.
* Thalia Gouma-Peterson and Kathleen McManus. Zurko. "Kay WalkingStick" in *We, the Human Beings: 27 Contemporary Native American Artists.* Wooster, OH: College of Wooster Art Museum, 1992. 39.
* Jeff Chang, "Who We Be, The Colorization of America".  AFTER THE EITHER AND THE OR, pg. 139–141. St. Martin's Press, New York, NY.  2014.
* Stanley I. Grand, and Southeast Missouri Regional Museum. *Kay WalkingStick: mythic dances, paintings from four decades*. Southeast Missouri Regional Museum; 2004.

;Nettstader
* Ein munnleg historieintervju med Kay WalkingStick, utført 14.-15. desember 2011 av Mija Riedel, for Archives of American Art